钦定古今图书集成/理学汇编/文学典/第153卷 > 徐师曾文体明辩 > 《颂》
## 钦定古今图书集成/理学汇编/文学典/第153卷 > 徐师曾文体明辩 > 《颂》

按：《诗》有六义，其六曰颂。颂者，容也，美盛德之形容，以
其成功告于神明者也。若商之《那》、周之《清庙》诸什，皆
以告神，乃颂之正体也。至于《鲁颂𬳶、駜》等篇，则用以
颂僖公，而颂之体变矣。后世所作，皆变体也。其词或
用散文，或用韵语。又有《哀颂》，则任昉所称汉张纮初
作《陶侯哀颂》者是已。刘勰云：“颂之为体，典雅清铄，揄”
扬汪洋，敷写似赋，而不入华侈之区；敬慎如铭，而异
乎规戒之域。详味斯言，可以得作《颂》之法矣。